OpenLLM-France/wikimedia huggingface dataset:
# Kimiad ann ene (Bourgault-Ducoudray)

Oberennoù damheñvel pe handelvoù all zo ivez, gwelout Kimiad an Ene.
| ◄ Iannik ar bon-garçon | Kimiad ann ene | Ur zon Kerné ► |
* Didostait da glevet Kana ann disparti
* didostait da glevet Kana ann disparti
* A ra ann ene mad pa ea mez deuz ann ti
* A ra ann ene mad pa oa mez deuz ann ti.
Cette mélodie est dans le mode mineur, qui n’est pas à beacoup près le mode le plus répandu qu’il y ait en Bretagne. Sa construction rythmique serait tout à fait régulière, sans l’apparition d’une mesure à 9/4 dans la phrase finale.
Chantée par Françoise Legall Belle-Isle-en-Terre
# Kimiad ar Pilhaouer

| ◄ Klemmou ar c’hantonier | Kimiad ar Pilhaouer | Mengleuzier Sant-Kadou hag ar Gannerez-dour ► |
* « Dornet, krazet, en arc’h laket (Diou wec’h),
* « Va zamm eost ’zo dastumet ;
* « Bara o do va bugale,
* « Mont a c’hellan war vale.
* Diskan
* « Tra la la, la la la, la la la,
* « Tra la la, la la la, la la la.
* « Me a zammo arc’hoaz vintin
* « War va marc’h diou vaninkin ;
* « Abred, en hent me a yelo
* « Daoust d’an de, avel pe c’hlô. »
* Pa voe savet ar pilhaouer,
* E lakas e voutou-ler ;
* Gant e vaz dindan e gazell,
* ’Laras : « yô ! » d’e gomper « Yell ».
* Ar beure a oa trist ha treut,
* Met ar paotr ’vit ken nebeut
* A gane kerkouls ha nikun
* ’N eur garga e gorn-butun :
* « Ac’han da goulz Kalagoän,
* « Petra ’rafen er vro-man ?
* « Trouc’ha tammou lann er menez,
* « A-wechou mont war zevez.
* « A-hend-all, stanka an tïer ;
* « Ze ’vat, n’eo ket eur vicher,
* « Ha goulskoude, va breudeur kez,
* « M’em bije ’n distera aez,
* « Ne dajen ket da bilhaoua,
* « Gwelloc’h eo kaout peadra !
* « Met perag eta damanti ?
* « Bevomp bepred dizoursi !… »
* Neuze e weler va den mat
* War gein e loen o pignat,
* Oc’h ober sin ar groaz buan :
* E wreg ’bedo evitan.
* E keit-se ’c’hrizinke Yellig.
* ’Lïez e Leon birvidig ;
* Mont a reas d’an inkane :
* Da noz ’oa e Landerne.
* ↑ Hano e varc’h
* ↑ Bro ar c’hezekenned
# Kimiad an Ene

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Kimiad ann ene (1846)
* Kimiad ann ene (1867)
* Kimiad ann ene (1883)
E Trente mélodies populaires de Basse-Bretagne, gant Louis-Albert Bourgault-Ducoudray :
* Kimiad ann ene (1885)
* Kimiad an Ene. Adembannadur 1931.
Gwelout ivez :
# Kimiad ar barz

Kared em euz ma Breiz-Izel,
He lann, he brug hag he rec’hel,
Kared em euz he meneziou,
He gwaziou kamm, he zraouniennou.
Kared em euz he henchou treuz,
He roziou bleun, he zouriou kleuz,
Kared em euz enn-hi beva,
Pa oann euruz, ge o kana.   Kared em euz krozmol ar mor
D’ann abardaez war doull ma dor,
Kared em euz mouez ar ranet
Enn noz o kana holl kevret.
Kared em euz trouz ann avel,
O iouc’hal skiltr er gwez huel,
Kared em euz mouez ar gaouen
Oc’h huanada enn derven.
Kared em euz bleuniou al lann
Kurunen Breiz a viskoaz glan, Kared em euz mond d’ar c’hoajou
Da rei d’ann ekleo ma zoniou.
Kared em euz treaz aour ann aod,
He c’hregin gwenn, kant tra dibaod ;
Kared em euz ma bragou braz,
Ma bleo hirr, ivez ma fenn-baz.
Kared em euz ma zoen blouz
Ha kousked dindan-hi didrouz,
Kared em euz kana, enn noz,
Enn henchou doun Ann hani goz.   Kared em euz ivez Mari
Vid he goulenn da zemezi,
Kared em euz, er pardouniou,
Tridal euz soun ar biniou.
Kared em euz pedi Doue,
E kreiz ar verred war eur be,
War bez Mari, war bez ma far,
Pebez kanvou, pebez glac’har !…
Kared em euz mond d’ar Relek
Da ober ma gwestlou feizek,
Kared em euz Zantez-Anna
Enn he zi skuiz braz o wela.
Kared em euz mond da Vulad
Gant ma baz wenn, ma botou koad,
Kared em euz dreist pep tra-holl
Pedi enn Iliz Remengol.
Kared em euz, e Gwir-Zikour,
Enebi stard ann enebour,
Kared em euz e Zant-Kare
Pedi ann Itroun a Drue.
Kared em euz zent koz ma bro
Ha deski d’ann dud ho hano, Kared em euz, e kreiz ma foan
Gervel ann Aotrou Zand Ervoan.
Hag abaoue ma-z-eo kouezet
Euz ma dourn Telen ar Varzed
Me na garann tra ken e Breiz
Med he burzudou hag he feiz.
Kenavo breman d’an douar,
Enn-han n’en deuz nemet glac’har ;
Kenavo d’am bro Breiz-Izel,
Allaz ! allaz ! ret eo mervel !
Kenavo da Varzed ma bro,
War ma lerc’h hi c’hoaz a gano ;
Kanid dalc’h-mad, kanid huel
Mil meuleudi da Vreiz-Izel.
Ma hellfenn, a weled ma bez,
Zevel d’ezhi eur werz nevez,
Ni he c’hanfe, ma far ha me,
Unanet laouen adarre !…
# Kimiad (Abgrall)

Oberennoù damheñvel pe handelvoù all zo ivez, gwelout Kimiad.
| ◄ Douar Arvor | Kimiad | Kan ar yun ► |
* Te na peuz ket eur galon gri
* Tener awalc’h ez out, me gred
* Da lagad sklear morse fazi
* Ha noazout d’in, te na ri ket.
* Karantez meuz vidout, dispar
* Mes spered diaes meuz da ren,
* Neubet a dra ra d’in glac’har
* Ha neubetoch c’hoaz kalz anken.
* Kement meuz gret, ma meuz tizet
* Da galonig seder ha flam ;
* Pa sonjen mad ez oun estlam,
* Ha diflam biken na vin ket.
* Na vin diflam ken a mo bet
* Da bardon goude da gounnar
* N’euz forz a rin, n’euz forz lavar
* Ma vin c’hoaz eurus war ar bed.
* Va frealz er bed, va eurvad
* A zo ennout, mestrezik koant,
* Enn dounder euz da zaoulagad
* Dounder a gresk va nec’hamant !
* Va frealz er bed ha va joa
* Eo da c’henet, da yaouankis ;
* Beva hep-te zo eur gwall dra
* Breman e c’houzoun mad o friz.
# Kimiad ar martolod

| ◄ Ar barizianez | Kimiad ar martolod | O c’hortoz an distro ► |
* Goude ma zad, ma mam, pebez kalonad d’in-me
* O tont da laret d’it, Anna ma c’harante,
* Ar gomz kri ha c’houero :
* — Ma dousig koant, kenavo !
* Galvet on gant Bro-C’hall, outi eo red mad zenti,
* Ha monet hepdale da zifenn anezi
* War al listri-brezel,
* Pell dimeus ma Breiz-Izel…
* Hirie eus da gwitât am eus kalz a boan-spered
* Ha glac’har ma c’halon a zo braz, braz meurbed ;
* Bet hon deus plijadur
* Evel daou zen yaouank fur.
* Ne teus ket, o ma dous, sonj eus devez ar pardon,
* Elec’h ’z poa roet d’in hep distro da galon,
* Da zorn ’barz ma hini
* Dirak ar Werc’hez Vari ?
* Ne teus ket sonj ive dimeus an holl bennadou,
* Hon deus bet tremenet hon daou dre an aochou,
* O chilaou gant dudi
* Ar mor braz o hirvoudi…
* Diwar vreman, siouaz ! d’hon levenez zo achu,
* Hag enpad pemb bla hir pep hini eus e du
* A ouelo noz ha de,
* A ouelo d’e garante.
* Pa vin o hunvreal war ma gwern ma-unanik
* Pa c’houeo an ezen er c’herden goustadik,
* Ma spered a yelo
* Da vale war-zu ma Bro !
* Neuze goude kuz-heol, pa glevi mouez an avel
* O kana dudius dre lannou Breiz-Izel,
* Digemer gant kalon
* Gourc’hemennou da vignon…
* Hen a chomo dalc’hmad d’e zous leun a lealded,
* Ha hi en e genver a vo feal bepred…
* A-dreuz d’ar mor divent,
* ’N em garfomp vel diagent !
* Kaled eo kimiadi, mes an amzer a dremen,
* Oh ! paouez da ouela… Naz ankouaïn biken !
* Da c’hortoz an distro…
* Ma dousig koant, kenavo ! !
# An emzivadez

| ◄ Distro ar martolod | An emzivadez | Ar meder ► |
War dôn : Ar Yeodet
* Me zo eur paourkez emzivadez,
* A c’hlac’har karget ma buegez,
* Ma-unan e skuilhan daerou
* Aliez…
* Netra na skanva ma foanio
* Garo !
* Abred e kollis ma mam, ma zad,
* N’am eus biskoaz oc’h anveet mad ;
* Chom ma-unanig… O gwasan
* Kalonad !
* Tad ha mam ennoc’h e sonjan
* Breman…
* Kent mervel eur vam vadelezus
* Deulas warnon eur zell truezus,
* A laras gant eur vouez izel,
* Ankenius :
* — Petra ’ri hep mam, hep skoazel,
* Bugel ?
* Aboue dourek, dourek e ouelan,
* Emzivadez kollet dre-aman,
* Hep nerz, hep zikour, hep souten
* A vevan…
* N’am bo plijadur abed ken
* Biken…
* II
* D’in-me ar vue a zo kaled,
* Tolet, distolet on dre ar bed ;
* C’hoaz ne gavan ket… Evidon
* Poan-spered !
* Karante dener eur galon
* Wirion,…
* M’am bije bet c’hoaz d’am frealzi,
* Ha da gemer lod em foaniou kri,
* Eun ine leun a drugare…
* O dudi !
* Siouaz, dilezet on bemde,
* Bemde…
* Ankouaet on gant ma c’henvroïz,
* Gant ma dilez ez on arri skwiz ;
* Ha c’hoaz e kresk ma zrubuilho
* En peb giz,
* Pegoulz e sec’ho ma daero
* C’houero ?
* Perak eo ar vue ken digar
* Evit eur rum-tud war an douar ?
* Pa vev eur rum-all evurus,
* Hep glac’har,
* Perak eo ma c’hlem hirvoudus
* Padus ?
* Pa hunvrean ’barz ma c’hambr dister,
* Pa huanadan gwech hag amzer,
* E teu neuze eul lapousig
* Ken seder,
* Da gana d’in eun tam zonig
* Tener…
* — Evnig Doue, kan eta da zôn,
* Kan da vihana, kan d’in hep aon,
* Te a zo d’an emzivadez
* Eur mignon,
* Hep-out n’he defe levenez,
* Jamez !
* Pa ven disprizet gant an estren.
* Pa ve ma c’halon leun a anken,
* E kasan d’ac’h, o ma Doue,
* Eur beden…
* Teurvezet kemer ouzin-me
* True !
* Eus ar bed n’hallan gortoz netra
* Pegoulz achuo ar vue-ma ?
* Ma c’hallo ma spered nijal
* Ha kana,
* Ha d’an Nenvou mont dishual.
* Raktal !
* III
* Pa vo maro an emzivadez,
* Piou a bedo evit ar plac’h kez ?
* Piou a daoulino war he be
* Gant evez ?
* Piou a sonjo en hec’h ine
* Neuze ?
* Koulskoude, tudou, pa dremenfet,
* E welfet war he men-be skrivet :
* — « Aman e kousk eur galonig
* Dilezet ! — »
* Laret ganti eur pedennig
* Sioulik…
# An emzivadez (Ar C’hamm)

* Anken bonner zo war ma hun,
* Anken warnon pa’z on dihun,
* Pa’z on dihun, pa’z on kousket ;
* Ma flaneden a zo kalet.
* Ma zerran lagad ’pad an noz
* Ziouaz ! n’e ket evit repoz,
* Gant hunvreou kri stravillet :
* Ma flaneden a zo kalet.
* Da c’houlou-de al lapousik
* Drant ha zeder gan e zonik !
* Ma c’halon-me zo glac’haret :
* Ma flaneden a zo kalet.
* Eur vam dener, eur vammik dous,
* A brienta boed d’al lapous ;
* Me ziouaz ! ’meuz mammik ebed ;
* Ma fleneden a zo kalet.
* An eon bihan, war e vodik,
* Zo luskellet en e neizik
* Ha me n’am euz kavel ebed :
* Ma flaneden a zo kalet.
* ’Meuz mad ebed war an douar,
* Netra, med anken ha glac’har,
* Na tad, na mam, na kar ebed :
* Ma flaneden a zo kalet.
* Tud estren o deuz laret d’in
* Ez on bet kavet war eur min
* War dreuzou ’n iliz dilezet :
* Ma flaneden a zo kalet.
* Ar re vihan-all, tost d’o zi,
* ’N eil gant egile a c’hoari ;
* Evidon plijadur ebed !
* Ma flaneden a zo kalet.
* Evite holl on dishane
* Ha, pa dremenan tost d’eze,
* E sellond ouzin zouezet :
* Ma flaneden a zo kalet.
* Ar vugale-all, ar paouran,
* ’Neuz tân da dommo ’pad ar goan
* Ha me gren gant an anouet :
* Ma flaneden a zo kalet.
* Nemed er chapelik distro
* Da rei d’in gwasked ha disc’hlo,
* An noriou-all zo holl zerret :
* Ma flaneden a zo kalet.
* Daoust hag ar min ’lec’h oan lezet
* Gant daërou ma mam oe glebiet ?
* Kaër ’meus zellet piz, roud ebed !
* Ma flaneden a zo kalet.
* Daoust hag hen en-touez ar vein-be
* E kavin roud a garante ?
* Ziouaz ! ma c’halon chom sklaset :
* Ma flaneden a zo kalet.
* Na gavan na be na maro
* Lakfe ma c’halon da dommo ;
* Ma Doue, ganac’h ma c’haset :
* Ma flaneden a zo kalet.
* Antronoz daou El, daou Elik
* ’Nijaz gant korf gwenn o c’hoarik
* D’ar baradoz gante kevred
* ’Lec’h n’euz ken planeden galet
* An eün.
Trugare d’an eün (disanve, siouaz ! evel e « Emzivadez ») an neuz teurvezet kânan d’imp ar ganouen-man ken brao ! Deuet mad e vije, ma teufe, gwech ha gwech-all, da c’houlen digemer aman er C’hroaz ar Vretoned. Ouspen, perag na gas ket eun dra bennag evit hon c’henstrivadek Kevredigez-Vreiz ? Dorniet mad a-walc’h eo da zevel eur pez-labour.
# An durzhunell

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* An durzunel hac ar veryenen embannet e-barzh Fables choisies de La Fontaine traduites en vers bretons (1836), gant Pierre Désiré de Goësbriand
* Ann durzunell baour hag ar sparfell fistoulik hag Ann durzunel baour (ton) embannet e-barzh Telenn Remengol (1867), gant Yann-Vari ar Skourr
* Ann Durzunel embannet e-barzh Chansons et danses des Bretons (1889), gant Narsis Kelien
* An durzunel embannet e-barzh Kanaouennou Breiz-Izel (1930), gant Maurice Duhamel
* An durzunell embannet e-barzh Soniou Feiz ha Breiz (1930), gant Paotr Treoure
Gwelout ivez :
# An durzunell

Oberennoù damheñvel pe handelvoù all zo ivez, gwelout An durzhunell.
| ◄ Soubenn al laez | An durzunell | Va merc’h Janned ► |
Ar zon-man a zo bet kanet ha diskanet gwechall e kement pardon, foar ha marc’had a oa e Breiz-Izel : an ton a zo aes da zeski ha kaer kenan.
* Kalz amzer am eus kollet
* O furchal ar c’hoajou
* ’Vit sourpren an durzunell
* Kousket war ar brankou,
* Skoaziet em eus va fusul
* Met tennet em eus fall,
* Tec’het eo an durzunell,
* Ha nijet er c’hoad all.
* Diouz an noz hag ar mintin
* ’Klevan al laboused
* O kana, o fredoni,
* Da veg ar gwez pignet,
* Ha n’eus nikun anezo
* A bikfe va c’halon
* Evel mouez an durzunell
* O ouela d’he mignon.
* Hirvoudi ra noz ha dez
* Gand ar boan, an anken,
* ’Vel eur paour kaez intanvez
* Kollet ganti he den.
* Hekleo he mouez klemmus
* A red dre ar c’hoajou,
* A zo meurbed poanius
* D’an holl labousedou.
* — Petra, turzunell yaouank,
* A dourmant da galon ?
* — Kollet em eus, emezi,
* Va fidela mignoun !
* Ma na deu ar chaseour
* D’ober d’in-me mervel
* Me varvo gand ar glac’har
* D’am mignon koant fidel.
* N’eus na louzou, na souten,
* Na frealzidigez
* Gouest da barea souden
* Gouli va c’harantez.
* Trec’het oun gand ar glac’har ;
* Mont a ran da vervel,
* Met ne varvin ket kountant
* Ma ne varvan fidel. »
* Gwelet em eus o vervel
* An durzunell yaouank
* Disec’het piz he c’halon
* Gand ar boan, an tourmant.
* En he huanad diweza
* He deus c’hoaz lavaret :
* « Kenavo, mignon fidel ! »
* Raktal eo tremenet !
* Melezour sklaer ha gwirion
* Eus ar wir garantez,
* Ha ne gaver e kalon
* Ar yaouankiz direiz.
* — Nann, nann : ne varvin laouen
* Ma ne varvan fidel.
* Ha biken ne zizonjin
* Maro an durzunell.
Dastumet gant Paotr Tréouré.
# An doare da zeski galleg

Brema ’z eus eun nebeudig bloaveziou, tri goueriad eus Pont-an-Iliz, Yan Zaout, Fanch Trubuilh ha Loiz Dinac’h, a lakeas ea o fenn mont da zeski galleg. Gant aon ne gavjent ket a dud desket a-walc’h d’o c’hentelia war ar meaz, hon tri goueriad a gemeras penn an hend da vont da Vrest. Fizianz o devoa e kavjent eno eur Gall bennak gouest d’ober skol d’ezo a zoare.
Erruet er ru Siam (m’am eus sonj mat). Yan Zaout a glevas ar ger « Moi même » lavaret gant eur bourc’hiz kofek-bras o kaozeal gant eur bourc’hiz-all.
— « Moi-même, eme Yan, en eur dridal gant al levenez, setu me desket bras dija war ar galleg ! »
Kaout a rea d’ar paourkeaz Yan edo brema an doktor brasa eus Bro-C’hall, ha ne ouie mui petra lavare gant al lorc’h a yoa ennan : « Ah ! emezan, moi-même ! Me ’zo gouest brema da werza, gant va galleg. an daou c’henaoueg-man ’zo ouz va heuilh ! »
Eur pennadig diwezaloc’h, setu eur vanden zoudarded o tont gant ar ru, bleinet gant eur c’hoz serjand bennak. Trouz ha safar a yoa ganto, ken na vouzarent an dud, Fanch Trubuilh a c’hellas kutulih evelato ar ger galleg « pour son argent » lavaret a bouez-penn gant eun tam lastez-soudard, beac’h d’ezan oc’h heuilh e gamaraded ken berr e oa e zivesker !
D’e dro, Fanch a gomzas ive seac’h da Yan : Te, emezan, bremaïk, a lavare e werzfes ac’hanomp d’ar C’hallaoued abalamour ne ouiemp ket a c’halleg ! Me, brema ive, a zo gouest d’az kwerza d’eur Gall bennak pour son argent !! »
Abarz an diwez, Loïz Dinac’h a c’hellas ive difurcha eur ger galleg. Klevet en devoa eul labourer mezo o youc’hal, evit n’ouzon petra, « bien sûr ! bien sûr ! » a bouez e benn.
— « Ah ! bien sûr ! eme Loïz, me oar galleg d’am zro, ive bien sûr ! »
Gwech an amzer, hon tri goueriad a adlavare pephini ar ger galleg an devoa gellet da dapout. Aon bras o devoa d’o ankounac’haat. Gant ar geriou-ze, e kave d’ezo e c’halfent serri o beg da gement bourc’hiz a gavjent war o hend.
Evel tri zoktor hor c’houeriaded a bigne brema dre ru Bariz. Erruet war laez d’ar ru, e weljont, pell diouz pep ti, eur c’horf maro nevez lazet gant eun torfetour bennak.
E leac’h tec’hel ac’hano, an tri zoktor a deuas davet ar c’horf maro ha da evesaat piz outan. E keit-ze daou archer a erruas eno hag a lakeas o c’hrabanou war choug an tri goueriad ;
— « Qui de vous a tué cet homme ? » a c’houlennas eun archer.
— « Moi-même ! a respontas kerkent Yan Zaout.
— « Et pourquoi l’avez-vous tué ? » eme an archer adarre.
— « Pour son argent ! » eme Fanch Trubuilh, fonge ennan o tiskouez e c’houie galleg ive !
— « Bien sûr ! » a lavaras ive kerkent Loïz Dinac’h, c’hoant d’ezan diskouez n’oa ket azenoc’h eget ar re-all.
War ar geriou-ze, an archerien a gasas d’ar prizon Yan Zaout hag e zaou genseurt, evel torfetourien kablus da veza lazet an den maro-ze. N’em eus ket klevet abaoue petra ’zo bet great eus an tri goueriad ; mes sonjal a ran ez int bet lezet e frankiz !
Klaoustre ne zavo mui a c’hoand ganto da vont da zeski galleg da Vrest, rag dizounet mat e tleont beza bet ar wech kenta !
J.-P. Ar Bras.
# An durzunel

Oberennoù damheñvel pe handelvoù all zo ivez, gwelout An durzhunell.
| ◄ Mar mije bet | An durzunel | Silvestrik ► |
* Kalz amzer am eus kollet, o furchal ar c’hoajou,
* Evit klask an durzunel kousket war ar brankou.
* Devet am eus ma amors, ha tennet am eus fall,
* Achapet an durzunel, ha nijet er c’hoad all !
* Diouz an noz hag ar mintin, e klevan laboused,
* O kana, o fredoni, war vek ar gwe pignet ;
* Mez n’eus nikun aneze hag a bik ma c’halon,
* Evel mouez an durzunel o ouela d’he mignon.
* Hirvoudi a ra noz-de gant ar boan, ar glac’har,
* Evel eun intanvez paour, kollet ganthi he far.
* He mouez a zeu betek d’in, hag a zo glac’harus ;
* Ha me da c’houlen ganthi he foaniou truezus.
* « Petra, turzunel yaouank, a dourmant da galon ?
* — Kollet am eus, emezhi, ma fidela mignon !
* » Ma na zeu eur chaseour da ober d’in mervel…
* Me ’varvo gant ar glac’har da ma mignon fidel !
* » N’eus na souten, na remed, na konsolasion,
* Barrek da zont da galmi ankeniou ma c’halon.
* » Trec’het on gant ar glac’har, mond a ran da vervel.
* Mez na varvin ket kontant mar na varvan fidel ! »
* Gwelet am eus o vervel an durzunel yaouank,
* Dizec’het eo ma c’halon gant ar poan, an tourmant !
* En he huanad diveza he deus c’hoaz lavaret :
* « O ma gwir vignon fidel ! » Raktal eo tremenet…
* Melezour skler ha brilhant eus ar fidelite,
* Te zo ar skuer ar gwira demeus ar garante.
* Nan, na varvin ket kontant mar na varvan fidel !
* Birviken na zizonjin maro an durzunel…
# An dogan (Proux)

| ◄ Guillemet ar gouilhouren | An dogan | Meurlarge  ► |
1
Peguen diot eo ar voazet Pere zo nos de trubuillet O c’heveçsat o friejou Gant aoun da zouguen ar c’herniou, Rac evrussa den a vale E zeo eun dogan, var ma fe.
2
Eur vreg fidel zo pervia O scandalat pe o vouza, E c’hesquignat he c’hy, he c’haz, He matès petramant he goas. Ya, evrussa den a vale E zeo eun dogan, var ma fe.
3
Control dezhi, greg eun dogan A zo dinoas evel eun oan ; Graio he goas vel ma caro Biquen comz rebech na glevo. Ya, evrussa den, etc.
4
An oll a zo dezan mignon, Ar mair, ar sacrist, ar person. Banac’hou pez a gar louncqa Hep ma rencq james o fèa. Ya, evrussa den, etc.
5
Da Vouel Mikel, mar n’al pèa Na neus quet da nem anquenia ; Termen en do pez a garo Pa iel Fant da gaout an otro. Ya, evrussa den, etc.
6
Pa ve tom a brao an amzer Na vezo quet dalc’het er guèr ; Gant e vreg e vo aliet Da bourmen evit e yec’het. Ya, evrussa den, etc.
7
Gant n’herruo quet re abret Laouen e vo diguemeret, He goan prientet a gavo Ac e vélé tom, avecho.
8
Mar chanç dhe itron gouilioudi E nem guinnig ar gompiri, Ac an oll a gao ar buguel Deus he dad pim-patrom hanvel.
9
Bugale en heus a bop sort : Ac a re héon ac a re dort Re vrun, re du, hep caout ar boan Da ober anè he-unan.
10
Oll dud he dy ac he bried Mar queret credi zo pentet Var an ton bras, à la papa, Ac he dieguès memeus tra.
11
Mar neus droucviès gant eur re En justiç na gollo morse ; Atao hep mar en ho al lanç Pa yelo Fantic er valanç.
12
Diboanyus ral e zeo ar stat, Neus mert serri he zaoulagat, Mont er mæs eur vech an amzer, Cana dre ma tosta d’ar guèr.
13
Evit gouir an oll doganet Na nint quet quercouls lodennet, Mœs pa n’ho de mert an hanter O c’hondition zo c’hoas caër.
14
Evit-hon-me tanfoeltr biquen Na heureujin eur femelen, Mar ne dou din dirac testo E vin corniec vel eur c’haro ! Rac evrussa den a vale E zeo eun dogan, var ma fe.
# An durzunel hac ar veryenen

Oberennoù damheñvel pe handelvoù all zo ivez, gwelout An durzhunell.
| ◄ Ar leon hac ar ras | An durzunel hac ar veryenen | Ar louarn hac ar raisin ► |
Eus a vianoc’h traou e teu c’hoas ar guentel.
Un deiz, oc’h eva dour ez oa un durzunel,
A hed ur voasiq scler. Eno ur veryenen
En em gavas en he c’hichen,
Pehini, o stouët re larg a-zuoc’h ar lenn,
En dour var he fenn a guezas.
Ar lenn evit-hi so mor bras :
Caër e deus neu, ar loëniq qæz,
Na ell caout poent da zont er mæz.
An durzunel a reas alusen,
En eur teuler dar veryenen
Eur yeoten da dalvout planqen,
Hac ar loen paour, divar goust ar bot yeaud,
A ellas en em denn’ en aud.
Var an heur-se e tisgouëas
Eur baleant var e dreït-noas,
Eur goar hac eur bir en e zorn.
Guelet a ra ar goulm, en eur sellet a-gorn :
Houma, ’meza, so din ; hac hen bisal e denn.
Mæz qer buan ar veryenen,
Er flemm e seul e droat. Hen, en eur treï e benn,
En d’eus spontet an durzunel,
Ha coan ar baleant a ya gat an avel.
# An eiz eürusdet eus an Aviel

| ◄ An œuvrou a drugarez da exerci bemdez | An eiz eürusdet eus an Aviel | Ar pec’hejou gant ar vertuziou control dezo ► |
Eus an Aviel, evit ma lacaïmp hor poan da bratica bemdez en ur fæçon bennac ar guentel a ro deomp hor Salver enno. Var an ton ordinal ac ancien.
| CLevit eiz quelennadurez A zisclerias var ur menez Jesus hor mæstr celestiel, D’an ebestel, d’an ebestel. 1. Eürus ar re baour a galon ; Receo a raïnt an donæson Eus a rouantelez an eê Digant Doue, digant Doue. 2. Eürus ar re so douç ha mad, O pardoni a galon vad ; Jouissa a raïnt eus an douar Pell diouz glac’har, pell diouz glac’har. 3. Eürus ar re squill daëlou Gant ur guir gueus d’ho fec’hejou ; Un deiz e vezint consolet Hep mar ebet, hep mar ebet. 4. Eürus ar re ho deveus naon | Da servija Doue a galon, Rac ma vezint rassasiet Erjoaüsdet, er joaüsdet. 5. Eürus ar re so truezus Oc’h assista memprou Jesus : Jesus ivez en devezo Truez outo, truez outo. 6. Eürus ar re ho deus bepret Ur galon neat a bep pec’het ; Ar guell ho devezo en eê Eus a Zoue, eus a Zoue. 7. Eürus ar re so pacific, Rac tretet vezint manific, Pa vezint galvet gant Doue He vugale, he vugale. 8. Eürus ar re a soufr joayus, O renta servij da Jesus; Mont a raïnt d’he rouantelez |
| Gant an Ælez, gant an Ælez. Va Salver, gant humilite Ni a supli ho majeste, | Grit ma c’heulimp un seurt quentel Bete mervel, bete mervel. Amen. |